กนง.หวั่นการเมืองเดือดนักลงทุนหนี
"ณรงค์ชัย" ระบุการเมืองรุนแรงทำให้นักลงทุนรู้สึกไม่ปลอดภัยขนเงินลงทุนประเทศอื่น
12 ก.ค. 2555

"ณรงค์ชัย" ระบุการเมืองรุนแรงทำให้นักลงทุนรู้สึกไม่ปลอดภัยขนเงินลงทุนประเทศอื่น
นายณรงค์ชัย อัครเศรณี คณะกรรมการนโยบายการเงิน (กนง.) และอดีต รมว.พาณิชย์ กล่าวว่า ปัญหาการเมืองเป็นปัญหาใหญ่กับระบบเศรษฐกิจของไทย ในช่วงที่ทั่วโลกมีปัญหาเศรษฐกิจผันผวนและเศรษฐกิจได้รับผลกระทบ โดยครึ่งปีแรกปัญหาการเมืองของไทยเป็นการโต้เถียงกันไปมา ยังไม่ส่งผลกระทบกับเศรษฐกิจมาก แต่ต้องติดตามกรณีคำตัดสินของศาลรัฐธรรมนูญที่จะออกมาพรุ่งนี้ จะมีเหตุการณ์ที่ไม่คาดฝันหรือไม่ มีการตอบโต้ที่รุนแรงขึ้น ซึ่งทั้งตลาดเงินและตลาดทุนเฝ้าติดตามผลกระทบดังกล่าวยังใกล้ชิด
นายณรงค์ชัย กล่าวว่า นักลงทุนในตลาดเงินและตลาดทุนจะคำนึงถึงเรื่องผลตอบแทนและความปลอดภัย ซึ่งปัญหาการเมืองที่รุนแรงนักลงทุนก็มองว่าไม่มีความปลอดภัย ก็จะเคลื่อนย้านเงินทุนออกนอกประเทศ